Mauro Armiño

**Mauro Fernández Alonso de Armiño**, máis coñecido como **Mauro Armiño**, nado en Cereceda, no concello de Oña (provincia de Burgos), en 1944, é un escritor, xornalista, crítico teatral e tradutor español.

## Traxectoria
Criouse no País Vasco até 1964, ano no que se trasladou a Madrid para estudar Filosofía e Letras na Universidade Complutense. Exerceu o xornalismo e a crítica literaria e teatral en diversos medios de comunicación, como *El País*, *Cambio 16*, *Radio Nacional de España*, e na revista *El Siglo*.

Algunhas das súas traducións e versións teatrais foron levadas aos escenarios, dirixidas por: Josep Maria Flotats (*París 1940*, de Louis Jouvet; *La Cena*, *El encuentro de Descartes con Pascal joven* e *La mecedora*, de Jean-Claude Brisville; *El juego del amor y del azar*, de Pierre de Marivaux; *Beaumarchais*, de Sacha Guitry); Miguel Narros (*Salomé*, de Oscar Wilde); Adrián Daumas (*Los enredos de Scapin*, *La escuela de los maridos*, *Las preciosas ridículas*, de Molière; *El triunfo del amor* e *El príncipe travestido*, de Marivaux; *La comedia de las ilusiones*, de Pierre Corneille);  Isidro Rodríguez (*El misántropo*, *Los enredos de Scapin*, de Molière; *El médico de su honra*, de Pedro Calderón de la Barca); Hernán Gené (*Tartufo*, de Molière); Fernando Pignolo (*El triunfo del amor*, de Marivaux); ou por outros directores (*Splendid’s* de Jean Genet, *La escuela de las mujeres* de Molière, *Los justos*, de Albert Camus).
O seu labor de tradutor centrouse sobre todo na cultura francesa: autores teatrais como Pierre Corneille, Molière, Pierre-Augustin de Beaumarchais, Edmond Rostand, e Albert Camus; filósofos da Ilustración como Jean-Jacques Rousseau, Voltaire, Giacomo Casanova, o marqués de Sade; poetas como Arthur Rimbaud, e escritores como Guy de Maupassant, Honoré de Balzac, Émile Zola, Alexandre Dumas, Jules Verne, Marcel Schwob, Julien Gracq, Henri Bergson, Ferdinand de Saussure, Jacques Le Goff, Philippe Sollers ou Claude Lévi-Strauss, entre outros. Recentemente traduciu os Contos completos de Guy de Maupassant e os *Cuentos completos de la Comedia humana* de Balzac en Editorial Páginas de Espuma;

## Obra 
; Poesía
* *El mástil de la noche* (1982)
; Narrativa
*  *El curso de las cosas* (1975)
; Ensaio
* *Larra* (1973)
* *Las Musas* (2011), con gravados e debuxos de Celedonio Perellón, Liber Ediciones.
* *Amantes célebres*. *Amor más allá de la muerte* (2014), con aguafuertes, litografías e debuxos de Celedonio Perellón, Liber Ediciones.

## Premios 
* Premio de tradución Fray Luis de León pola súa Antología de la poesía surrealista*, de varios autores. Editorial Visor (1971).
* Premio Nacional de Tradución de España por *Poesía*, de Rosalía de Castro (1979).
* Premio Max tradución por *París 1940*, de Louis Jouvet (2002).
* Premio Nacional de Tradución de España por Historia de mi vida*, de Giacomo Casanova. Ediciones Atalanta (2010).
* Primeiro Premio Nacional ao Libro Mellor editado de 2010 por *Apocalipsis*, con ilustracións de José Luís Fariñas, tradución de Casiodoro de Reina, notas de Mauro Armiño.
* Segundo Premio Nacional de libros de Bibliofilia de 2011 por *Las Musas*, texto orixinal de Mauro Armiño e ilustracións de Celedonio Perellón.

; Outras condecoracións
* Chevalier de l'Ordre des Arts et des Letres 2007, concedida polo Goberno da República Francesa.

## Notas 
## Véxase tamén 
### Ligazóns externas 
* Datos na Editorial Fórcola